EFF erken skending van Louis Botha-beeldDie Genl. Fick-gedenkteken in Ficksburg. Foto: Verskaf Dit volg nadat twee mans in hul vroeë twintigerjare gister in hegtenis geneem is nadat die beeld Woensdagaand met rooi verf besmeer is. ŉ Klag van saakbeskadiging is aanhangig gemaak en die verdagtes is steeds in aanhouding. “Ja, [die mans] is ons eie vegters. Hulle is deur die polisie weggevat terwyl hulle by die standbeeld was,” het Sipho Mbatha, EFF-parlementslid, gesê. “Dit het Woensdagaand omstreeks 19:30 gebeur.” Volgens Mbatha sal die party voortgaan met sy veldtog om die monumente van die apartheids- en koloniale eras oor die hele land te skend. “Dit is net die begin dié.” Mbatha het gesê die twee verdagtes sal na verwagting later vandag op waarskuwing vrygelaat word nadat hulle in die Kaapstad-landdroshof verskyn het. Die Louis Botha-standbeeld is een van talle beelde wat oor die afgelope week geskend is. Dit volg nadat die EFF sy lede aangemoedig het om standbeelde van “apartheidsikone” te vernietig. Die standbeeld van Koningin Victoria in Port Elizabeth in die Oos-Kaap, asook die Genl. Fick-gedenkteken in Ficksburg is Donderdagaand met verf besmeer.